Jeg kan huske jeg var ude at spise med min far og stedmor engang for nogle år siden, og der sad en mand og spiste alene. Jeg nævnte min undren, og min far forklarede, at mange business folk spiser alene, og det er helt normalt. De er ofte ude på rejse, og hvis de ikke lige skal "underholde" kunder eller andet, ja så skal de jo altså stadig have mad. Så lærte jeg ligesom at være opmærksom på, at der kan være et hav af grunde til det (jeg var ung og naiv dengang   ). Så nu er det aldrig noget, jeg ville bide mærke i, og slet ikke tænke negativt over! Måske er vedkommende på forretningsrejse, måske er de introverte og nyder et tilberedt måltid alene, måske synes de bare det er en god restaurant, og kender ikke lige nogen, de kan tage med. Jeg synes det er synd man skal "turde". Måske er det bare i lille Danmark, hvor vi snager lidt for meget i andres gøren og laden  På mine rejser til London, New York osv er det fuldstændigt normalt.
Har ikke kommenteret på noget herinde i 100 år men fik lige lyst til at skrive til det her opslag, da det også er noget jeg tit tænker på ift dansk kultur. Da jeg boede i udlandet spiste jeg ofte alene ude. Først og fremmest fordi jeg ingen kendte i starten og senere bare fordi det føltes naturligt (jeg havde ikke noget køkken hvor jeg boede). Der virkede det normalt og ingen kiggede eller det virkede underligt. Der var også mange mennesker som spiste selv. Og det var faktisk super rart. Eksempelvis hvis jeg var ude at shoppe at kunne sætte mig ind og hygge lidt og få ordentligt mad. Herhjemme virker det anderledes. Som om det er noget folk kigger lidt skævt til hvilket jeg ikke forstår. Jeg har aldrig spist alene på en restaurant i Danmark, og det er egentlig ret dumt man har det sådan. Jeg tror virkelig det er en dansk ting. Nok fordi i Danmark spiser man måske ikke så meget ude som i andre lande? Jeg ved det ikke, men super underligt, da der jo er mange ting som folk kan lave alene som er "normalt", men det er ligesom om det at spise ude er no go ift dansk kultur. Men fedt folk gør det, det er jo bare med til at gøre det mere normalt!
Jeg ville ikke bryde mig om at gå ud og spise alne , og jeg får altid et stil i hjerte hvis jeg ser nogen der spiser alene og få sådan lyst til at gå hen til dem... jeg syntes bestmt ikke der er noget galt i at gå ud alene.... omvendt har jeg taget til bali og thailand og venzuela alene Det rørte mig tilgengæld ikke spor.. nok fordi jeg alligvel ikke ville kunne forstå hvis nogle snakkede om at jeg var alene 
Jeg spiser tit ude alene, og har aldrig oplevet at nogen kigger på mig. I hvert fald ikke hvad jeg har lagt mærke til. Det er mest når jeg er på farten, og ikke gider spise mad af dårlig kvalitet som junkfood, at jeg går på cafe/restaurant selv. Jeg har selvfølgelig også veninde aftaler, hvor vi går ud og spiser sammen. Det sket mindst lige så ofte (1-2 gange om ugen).  Kan slet ikke forstå hvorfor det kan være svært for nogle mennesker? Men jeg rejser også gerne på ferie selv, og ser jeg nu heller ikke noget underligt i, og jeg møder mange andre solorejsende når jeg er afsted, så det er alligevel sjældent man er "alene" ret længe ad gangen 
hej heste-folk er der nogen der kan foklare mig hvad man laver til ryttermærker 3 + 4 + klar, parat start - har man hest med ? - hvis ja, hvad skal man med hesten - og hvad laver man ellers håber der er nogen der kan foreklare mig det -Marie
...kan du se, hvad der sker på de forskellige niveauer:  Klar, parat start er ren teori. Hilsen Sif
Hej allesammen. Jeg skal konfirmeres her i år, og jeg skal jo ligesom holde en takketale. Jeg er ikke god til at skrive den og slet ikke til at holde den, men er jo ligesom nød til det. Er der nogen der har en ide til en tale? Emilie
Du behøver vel ikke holde nogen tale? Det gjorde jeg i hvert fald ikke.
Jeg vil egentlig gerne. Vil jo gerne sige tak til gæster og forældre.
bare gør det - sig tak til gæsterne og dine forældre, altså..  Der er ingen der siger, at din tale skal være lang; du kan sagtens "nøjes" med at fortælle hvad dagen har betydet for dig, og sige tak til dem, der har bidraget til og deltaget i den.  Dorte
Du skal ikke opfinde den dybe tallerken  Sig tak til gæsterne for at komme, tak til forældrene for at arrangere dagen. Fortæl at du er glad for at alle ville bruge tid med dig denne dag, og at du har glædet dig meget. Der er ingen grund til at pladre rundt i alt muligt med at "Nu er du voksen osv". Bare fortæl folk at du er glade for de kom, nyd maden, skål  Det behøves ikke være langt og indviklet.
Tak for svarene. Jeg finder på noget som ikke er for meget 
Er der nogen af jer der har købt en hest som ikke gik gennem dyrlægecheck, altså handelsundersøgelsen uden en anmærkning? Tænker fx på at hvis hesten er urent gående efter bøjeprøve på et enkelt ben, så dette ben ikke kan forsikres... Har I så bare taget chancen og købt alligevel? Alle mine tidligere heste har været helt anmærkningsfri ved handelsundersøgelse, men jeg har altid stået med en hest med halthedsproblemer eller luftvejsproblemer relativt kort tid efter købet. Og de er næsten alle endt med aflivning. Derfor giver jeg ikke ret meget for disse handelsundersøgelser, slet ikke bøjeprøverne, som jo også er en subjektiv vurdering fra den enkelte dyrlæge. Nogen bøjer kun benene i 30 sek, nogen i 1 minut og nogen 2 minutter. Nogen bøjer mere kraftigt sammen end andre og nogen synes det er OK at hesten halter de første par skridt efter sammenbøjningen hvor andre vil have hesten er haltfri fra start. Hvad har I gjort i tilfælde hvor hesten ikke var fejlfri ved undersøgelsen?
Nu har jeg kun haft to heste igennem handelsundersøgelse. Den første var Medoc, som på daværende tidspunkt var 8 år - og som var den første hest som jeg mente eksteriørmæssigt og af sind levede op til det jeg skulle bruge ham til OG var til en billig pris også. Han gik rent igennem handelsundersøgelse ( % rgt ) Og ham har jeg haft fornøjelse af i efetrhånden 6 år, og ud over nogle enkelte hovbylder så har har intet fejlet. Hest nr 2 som jeg fik handelsundersøgt var et føl - og han havde overbid som eneste handelsfejl. Det overbid gav mig rent faktisk en hel del problemer - og hesten døde så her i sommers som 2½ år af tarmslyng. Jeg har så købt 2 andre ungheste - og ingen af dem er handelsundersøgt. Jeg er nået dertil, at jeg selv kigger på deres eksteriør, og vurderer deres synlige +/- er. Jeg er nået dertil, at al hestehandel er et sats, og da jeg aldrig køber dyre heste som jeg skal låne til, ja så satser jeg på at det går..... Og så må jeg jo æde tabet, når det ikke gør. Jeg er dog så rimelig god til at vurdere hestene eksteriør og bevægelser mht utakthed/halthed. Reagerer på alt der er afvigende - pibende vejrtrækning, galle, hoste osv. Og så har jeg jo selvfølgelig også været heldig. Min ene unghest som jeg ikke har fået handelundersøgt har feks en lille smule indfodethed, som jeg dog mente rimelig kunne justeres af smeden og sandsynligvis ikke en gang ville kunne ses, når han får sko på en gang. Og det er en "fejl" som jeg vurderer jeg godt kan leve med. Men i en evt handelsundersøgelse skulle dyrlægen jo nok have skrevet let indfodet hø for. Stod jeg med en dyrere hest +15.000 kr, så ville jeg nok få den handelsundersøgt med bøjeprøve. Men det var nok mere for at få forsikringen uden problemer. Handelsrøntgen har jeg det meget ambivalent med. Der bliver kun taget enkelte billed, og kun dækkende de mest alm. fejlområder. Mange heste kan fint fungerer med rgt-fejl, men får man først at vide at den ikke er ren i rgt, ja så begynder man jo at tvivle... Nogen gange er det godt ikke at vide  Og så er det jo sådan, at du kan tage rgt af benene, men hesten har så KS i stedet. Så nej man kan desværre ikke garderer sig 100 % lige meget hvor meget handelundersøgelse m.m. man får lavet. MVH Charlotte
Hvis det var en ældre lærehest som har gået i sporten de seneste mange år og prisen var derefter kunne jeg måske finde på det. Så kan det være lidt begyndende slidtage som den lever fint med ved almindeligt brug....eller noget forbigående. Men altså hesten må ikke koste mere end man kan tåle at dens holdbarhed måske er begrænset. Har der tidligere været problemer med benet eller finder dyrlægen noget på røntgen så ville jeg ikke turde købe den. Jeg har købt unghest med små røntgenfejl idet de ikke skulle komme til at påvirke hestens brug nogensinde. Og jeg har købt en hoppe med overbid vel vidende at den aldrig ville komme i avl hos mig men det var en iøvrigt rigtigt god hest til fornuftig pris. Så fejl skal altid afvejes mod ønsket brug og prognose for holdbarhed og så prisen selvf. Mvh Tina
hejsa, jeg har en veninde, som købte en hest. Den kunne ikke gå igennem bøjeprøven, men hun tog chancen alligevel. Den havde hun så i 7 år efter, og aldrig halt. Desværre blev den head shaker og aflivet af den grund. Men ellers var kræet aldrig syg. Jeg har selv købt en unghest, som heller ikke gik igennem. Men det var fordi vi ikke kunne komme til benene på hende. Altså man kunne sagtens røre dem, men ikke løfte. Hun er så 10 i år, og har har kun været halt pga sår. Så det kommer an på prisen og forventet brug om jeg ville købe eller ej. Hilsen katarina
Da jeg købte min første hest var det helt uden dyrlægetjek. Jeg var heldig, da hesten intet fejlede da jeg købte den. Den udviklede desværre slidgigt i begge forben, da den blev ældre, men det ville vi jo alligevel ikke have kunnet se da den var ung. Da jeg begyndte at købe heste til 50.000+ har jeg altid fået dem tjekket i hoved og røv. Jeg synes på den ene side, det er mange penge at satse, hvis dyrlægen kan påvise et potentiel problem. Derudover har jeg helle aldrig haft planer om at beholde de heste jeg har haft/har. Så er nød til at tænke på om de senere er nemme at omsætte og en fejl allerede i bøjprøven, gør ikke salget nemmere, hvis jeg skal holde pengene hjemme. Men det er sku svært med de dyrlægetjek. Nu er jeg selv fysioterapeut og ved derfor alt for godt, at kroppen er et mystrium. Selvom hesten er totalt fejlfri, kan den jo godt være halt konstant. Håber du finder lige den hest som passer til dig - fejl eller ej:-)
Min hest Silver har jeg købt han havde en mus da han fik røngten, jeg fik slået af prisen og købte ham og har ikke fortrudt. Musen er fjernet så der burde ikke være mere der